|  |
| --- |
| **SKUODO RAJONO SAVIVALDYBĖS TARYBA** |
|  | Teikti tarybaiPetras Pušinskas |
| **SPRENDIMAS** |
| **DĖL SKUODO RAJONO SAVIVALDYBĖS TARYBOS 2017 M. LAPKRIČIO 30 D. SPRENDIMU NR. T9-218 „DĖL SKUODO RAJONO SAVIVALDYBĖS TERITORIJOJE ESANČIŲ KAPINIŲ TVARKYMO TAISYKLIŲ PATVIRTINIMO“ PATVIRTINTŲ SKUODO RAJONO SAVIVALDYBĖS TERITORIJOJE ESANČIŲ KAPINIŲ TVARKYMO TAISYKLIŲ 51 PUNKTO PAKEITIMO**  |
|  |
| 2018 m. gegužės 11 d. Nr. T10-124/T9- |
| Skuodas |

Vadovaudamasi Lietuvos Respublikos vietos savivaldos įstatymo 18 straipsnio 1 punktu, Skuodo rajono savivaldybės taryba n u s p r e n d ž i a:

Pakeisti Skuodo rajono savivaldybės tarybos 2017 m. lapkričio 30 d. sprendimu Nr. T9-218 „Dėl Skuodo rajono savivaldybės teritorijoje esančių kapinių tvarkymo taisyklių patvirtinimo“ patvirtintų Skuodo rajono savivaldybės teritorijoje esančių kapinių tvarkymo taisyklių 51 punktą ir išdėstyti jį taip:

„51. Fizinis ar juridinis asmuo, atsakingas už kapavietės priežiūrą, pageidaujantis statyti, rekonstruoti ar remontuoti kapo paminklą, antkapį, kitą kapavietės objektą, privalo pateikti seniūnui prašymą pritarti kapavietės įrengimo, pertvarkymo, remonto, darbų vykdymui, pridėti kapavietės sutvarkymo projektinius sprendinius (planą, schemą, su išdėstytais projektuojamais kapavietės statiniais, želdiniais, nurodyti statinių aukštį, medžiagą, želdinių rūšį). Jeigu keičiamos kapavietės ribos, pridedamas rašytinis seniūno sutikimas. Visi kapavietės statiniai, įskaitant suoliukus, gali būti statomi ir želdiniai sodinami tik kapavietės ribose. Praėjimus tarp kapaviečių galima padengti skaldos, smėlio, smulkaus žvyro sluoksniu arba trinkelių danga, išlaikant visą tako plotį viename aukštyje, gavus rašytinį seniūno pritarimą.“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras Petras Pušinskas

Rita Kaupienė, (8 440) 45 563